Diari Oficial de la Generalitat Valenciana


Sumari del DOGV 9309, del 30-03-2022 (2022/2681)

RESOLUCIÓ de 24 de març de 2022, de la consellera de Sanitat Universal i Salut Pública, per la qual es convoquen subvencions destinades a finançar programes d'ajuda mútua i autoajuda, relacionats amb la millora de la qualitat de vida dels pacients i de les pacients a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9309

Data del DOGV
:   30-03-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2681


Data del document
:   24-03-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 24 de març de 2022, de la consellera de Sanitat Universal i Salut Pública, per la qual es convoquen subvencions destinades a finançar programes d'ajuda mútua i autoajuda, relacionats amb la millora de la qualitat de vida dels pacients i de les pacients a la Comunitat Valenciana. [2022/2681]  
La Llei 10/2014, de 29 de desembre, de la Generalitat, de salut de la Comunitat Valenciana, contempla, entre altres, com un dels fins rectors del Sistema Valencià de Salut, vetlar per la participació social i l'enfortiment del grau de control de la ciutadania sobre la seua pròpia salut.  
  
La finalitat d'aquesta resolució és contribuir al compliment d'aquest fi, mitjançant la convocatòria d'ajudes destinades a finançar programes d'ajuda i autoajuda duts a terme per associacions o entitats sense ànim de lucre de pacients, els seus familiars, de voluntariat sanitari o aquelles que tinguen entre els seus fins actuacions de caràcter sanitari per a millorar la qualitat de vida dels i de les pacients, o que tinguen com a objecte la realització d'activitats d'atenció i suport psicològic de caràcter sanitari o tendents a millorar l'estada, en cas d'ingrés hospitalari.  
  
Mitjançant l'Ordre 1/2022, de 16 de febrer, de la consellera de Sanitat Universal i Salut Pública s'estableixen les bases reguladores de les subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i de les pacients en la Comunitat Valenciana. (DOGV 9283, 22.02.2022) (D'ara en avant l'Ordre 1/2022)  
Per tot això, i en virtut de les facultats conferides per l'article 28 de la Llei 5/1983, de 30 de desembre, del Consell, i de conformitat amb el que s'estableix en els articles 160.4.b i 166 de la Llei 1/2015, de 6 de febrer, del Consell, d'hisenda pública, del sector públic instrumental i de subvencions, resolc:  
  
Article 1. Objecte i àmbit d'aplicació  
Convocar, en règim de concurrència competitiva, subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i de les pacients en la Comunitat Valenciana, duts a terme per associacions o entitats sense ànim de lucre de pacients, dels seus familiars, de voluntariat sanitari o aquelles els fins de les quals siguen millorar la qualitat de vida dels i de les pacients, i que entre les seues activitats es trobe alguna de les previstes en la base cinquena de l'Ordre 1/2022, a desenvolupar durant l'any 2022 en l'àmbit territorial de la Comunitat Valenciana.  
  
Article 2. Finançament de les ajudes  
a) Les ajudes per a programes d'ajuda mútua i autoajuda, regulades en l'Ordre 1/2022, es finançaran amb càrrec als pressupostos de la Generalitat per a l'any 2022, línia de subvenció S3225000 del programa pressupostari 23.97.44.7247.057.59 de la Direcció General de Planificació, Eficiència Tecnològica i Atenció al Pacient, per un import total màxim de 3.000.000 ?.  
D'acord amb el que s'estableix en la base catorzena de l'Ordre 1/2022, es destinarà un import de 500.000 d'euros a programes d'activitats de voluntariat en centres sanitaris públics i de 2.500.000 d'euros a programes d'activitats de caràcter sanitari. No obstant això, si queda crèdit sobrant en alguna de les partides anteriors l'import serà destinat a l'altra.  
Així mateix, s'estableix un import màxim finançable (IMF) per programa, equivalent al 12 % de la quantia del finançament total disponible.  
  
Article 3. Política de competència de la Unió Europea  
En compliment de l'article 7.4 del Decret 128/2017, de 29 de setembre, del Consell, s'estableix que les subvencions a concedir regulades per l'Ordre 1/2022, pel caràcter d'aquestes, no estan subjectes a la política de competència de la Unió Europea en matèria d'ajudes públiques i, per tant, no requereixen notificació a la Comissió Europea, per no reunir els requisits de l'article 107.1 del Tractat de funcionament de la Unió Europea, i en concret, perquè no suposen un avantatge econòmic, per no exercir una activitat econòmica els beneficiaris d'aquestes.  
  
  
Article 4. Requisits dels beneficiaris  
Podran obtindre la condició de beneficiaris de l'ajuda les associacions, federacions o entitats sense ànim de lucre de pacients, de familiars, de voluntariat sanitari o aquelles que tinguen entre els seus fins millorar la qualitat de vida de les persones, que desenvolupen programes d'ajuda mútua i autoajuda a persones amb malalties cròniques en l'àmbit territorial de la Comunitat Valenciana i que complisquen els requisits establits en la base tercera de l'Ordre 1/2022.  
  
Article 5. Despeses subvencionables  
Podran ser objecte de subvenció les despeses realitzades que de manera directa responguen a la naturalesa de l'activitat subvencionada, resulten estrictament necessàries i es realitzen en el període subvencionable establit en la present convocatòria, especificades en la base sisena de l'Ordre 1/2022.  
  
Article 6. Termini de presentació de les sol·licituds  
El termini per a la presentació de sol·licituds per a les ajudes convocades serà de 15 dies hàbils a comptar des de l'endemà de la publicació d'aquesta convocatòria.  
  
Article 7. Sol·licituds i documentació  
Es presentarà una sol·licitud per cadascuna de les ajudes a les quals s'opte d'acord amb el que s'estableix en la base setena de l'Ordre 1/2022. La presentació de la sol·licitud implica l'acceptació de les bases reguladores.  
Les sol·licituds es presentaran, segons el model normalitzat disponible en el corresponent tràmit telemàtic, únicament per via telemàtica, a través de la seu electrònica de la Generalitat (http://sede.gva.es) accedint a GUIA PROP «Tràmits i serveis», d'acord amb el que es preveu en la base setena de l'Ordre 1/2022 i en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara en avant LPACAP).  
  
Qualsevol sol·licitud presentada seguint un procediment diferent del descrit ací serà inadmesa, de conformitat amb el que es disposa en l'article 66.6 i en l'article 68.4 de l'LPACAP.  
La informació sobre les signatures digitals admeses i sobre les instruccions per a la tramitació telemàtica de la sol·licitud i posteriors aportacions de documentació, si és el cas, podrà consultar-se en la seu electrònica de la Generalitat (http://sede.gva.es). En qualsevol cas, s'haurà de tindre en compte el següent: les persones jurídiques i entitats emplenaran la sol·licitud accedint amb la signatura digital de representant d'entitat, emesa per qualsevol de les entitats admeses en el portal electrònic de la Generalitat   
https://sede.gva.es/es/web/sede\_electronica/sede\_certificados,  
o certificació digital del seu representant que haurà d'inscriure's en el Registre de Representants de la Generalitat.  
A la sol·licitud s'acompanyarà la documentació indicada en la base setena de l'Ordre 1/2022.  
Els models d'annexos, declaracions responsables i certificacions requerides en les bases reguladores estaran disponibles en la GUIA PROP «Tràmits i Serveis», a partir de la publicació d'aquesta convocatòria en el DOGV.  
L'esmena o aportació telemàtica de documentació podrà realitzar-se utilitzant el següent tràmit de la GUIA PROP «Aportació de documents d'esmena o justificació de la subvenció Grups Ajuda Mútua i Autoajuda per Associacions o Federacions»:  
https://www.gva.es/es/inicio/procedimientos'id\_proc=20087  
L'assistència tècnica per a solucionar els problemes de tal índole que puguen derivar-se de la tramitació telemàtica de la sol·licitud s'efectuarà a través del correu electrònic: generalitat\_en\_jmy@chi.bp  
  
Article 8. Comissió i criteris de valoració  
La comissió de valoració actuarà d'acord amb el regulat en la base desena de l'Ordre 1/2022.  
Les sol·licituds presentades es valoraran, conforme als criteris que es fixen en la base tretzena de l'Ordre 1/2022, en funció del tipus d'entitat beneficiària i de l'ajuda sol·licitada.  
  
Article 9. Ordenació i instrucció  
D'acord amb el que s'estableix en la base novena de l'Ordre 1/2022, l'ordenació i instrucció del procediment de concessió correspondran a la direcció general amb competències en matèria d'atenció al pacient, que rebrà les sol·licituds presentades i verificarà que aquestes compleixen els requisits per a poder ser tramitades.  
L'òrgan competent per a la instrucció i resolució de l'expedient, a la vista de la documentació que consta en aquest i de les obligacions que s'adquirisquen amb la concessió de la subvenció, podrà sol·licitar els informes dels organismes i entitats que estime oportú i efectuar les comprovacions necessàries sobre l'exactitud de tot això.  
  
Article 10. Resolució i publicació de la resolució  
El termini màxim per a tramitar, resoldre i notificar les resolucions de concessió serà de sis mesos a partir de l'endemà de la data de la publicació de la convocatòria en el Diari Oficial de la Generalitat Valenciana, d'acord amb el que s'estableix en la base onzena de l'Ordre 1/2022. Les resolucions es publicaran en el DOGV en els termes establits en la base esmentada i amb els efectes establits en l'LPACAP. A l'efecte d'avís de la publicació de les notificacions en el DOGV s'enviarà un correu electrònic al que s'indica en la sol·licitud.  
Aquesta publicació substituirà la notificació, tindrà els mateixos efectes en tractar-se d'un procediment de concurrència competitiva, i la data de la publicació serà la que es considere a l'efecte de notificació.  
  
L'òrgan competent per a dictar les resolucions de concessió serà la persona titular de la direcció general amb competències en matèria d'atenció al pacient, que actuarà per delegació de la persona titular de la conselleria amb competències en matèria de sanitat, de conformitat amb l'article 160.5 de la Llei 1/2015, de 6 de febrer, d'hisenda pública, sector públic instrumental i subvencions, d'acord amb l'apartat quart de la base onzena de l'Ordre 1/2022.  
Contra les resolucions a què es refereix el punt anterior serà aplicable el règim de recursos establit en la base dotzena de l'Ordre 1/2022.  
  
  
Article 11. Justificació i pagament de les ajudes. Termini i documentació  
La justificació de les ajudes es realitzarà, per les persones beneficiàries, en la forma i termini previstos en la base quinzena de l'Ordre 1/2022.  
La documentació acreditativa de la justificació, que serà l'establida en la base esmentada, es presentarà per mitjans telemàtics a través del següent enllaç:  
https://www.gva.es/es/inicio/procedimientos'id\_proc=20717  
D'acord amb el punt 4 de la base quinzena de l'Ordre 1/2022, el pagament de la subvenció s'ajustarà al règim de lliurament especial que per a determinades transferències corrents establisca la Llei de pressupostos de la Generalitat de cada exercici, establit per a les subvencions de naturalesa corrent concedides en el marc de les actuacions del programa pressupostari 411.60, Planificació i atenció al pacient; es lliurarà immediatament, una vegada concedida, el 60 per cent de l'import, i el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
El pagament de l'ajuda pot donar lloc a la pèrdua, minoració o reintegrament en els termes previstos en les bases dessetena i dihuitena de l'Ordre 1/2022.  
Els beneficiaris de subvencions hauran de presentar abans del 31 de gener de 2023, una memòria final de les activitats realitzades en suport informàtic i, quan així es requerisca per la direcció general amb competències en matèria d'atenció al pacient, en format paper. La no presentació d'aquesta memòria serà motiu de reintegrament de la subvenció concedida  
  
Article 12. Verificació de dades  
D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar l'exactitud d'aquestes.  
  
La potestat de verificació inclou verificar la identitat de la persona sol·licitant o, si és el cas, del seu representant legal i consultar les següents dades que consten en la Base de dades nacional de subvencions (BDNS): les subvencions i ajudes que li han sigut concedides, incloses aquelles a les quals se'ls aplica la regla de minimis, i que la persona sol·licitant no està inhabilitada per a percebre subvencions.  
  
Article 13. Comprovació de la subvenció. Pla de control  
De conformitat amb el que s'estableix en l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, la direcció general amb competències en matèria d'atenció al pacient efectuarà la comprovació administrativa de la justificació documental de la subvenció concedida mitjançant la revisió de la documentació establida en la base setzena de l'Ordre 1/2022.  
Es durà a terme el control de la realització de les activitats subvencionades mitjançant la comprovació de la documentació administrativa i de caràcter econòmic justificativa de l'import concedit i de la resta de documentació aportada relativa a l'actuació subvencionada, que la resolució de convocatòria d'ajudes establisca com d'aportació preceptiva per les persones beneficiàries de la sol·licitud i pagament de les ajudes; d'acord amb les bases reguladores i amb l'article 169.2 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
L'import mínim d'ajuda comprovada arribarà al 100 % de l'import efectivament pagat amb càrrec a la línia de subvenció.  
Una vegada realitzat el control administratiu, l'òrgan instructor emetrà un informe que versarà sobre l'efectiva i correcta realització de l'activitat subvencionada i el compliment de la finalitat per a la qual es va concedir la subvenció.  
L'òrgan concedent podrà realitzar visites, en el lloc i la data indicats per l'entitat beneficiària, per a la realització de l'activitat, i sol·licitar tota aquella documentació i informació que considere necessària tant per a l'avaluació de l'actuació com per a verificar l'adequació a la finalitat de la despesa efectuada.  
  
Article 14. Pèrdua, minoració o reintegrament de l'ajuda  
Es produirà la pèrdua, minoració o reintegrament de l'ajuda, d'acord amb el que s'estableix en les bases dissetena i dihuitena de l'Ordre 1/2022.  
  
Article 15. Normativa aplicable  
Aquesta convocatòria es regirà pel que s'estableix en l'Ordre 1/2022, de 16 de febrer, de la Conselleria de Sanitat Universal i Salut Pública, d'aprovació de les bases reguladores de les subvencions destinades a finançar programes d'ajuda mútua i autoajuda, relacionats amb la millora de la qualitat de vida dels i de les pacients en la Comunitat Valenciana, la Llei 39/2015, d'1 d'octubre, del procediment administratiu comú de les administracions públiques, la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i els preceptes bàsics de la Llei 38/2003, de 17 de novembre, general de subvencions i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
  
Article 16. Entrada en vigor  
Aquesta resolució produirà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució de convocatòria, que posa fi a la via administrativa, podrà interposar-se, potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació, o directament un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la seua publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 24 de març de 2022.- La consellera de Sanitat Universal i Salut Pública: Ana Barceló Chico.